Banniel Kernev-Veur

Banniel sant Peran (Baner Peran e kerneveureg) a vez graet eus banniel broadel Kernev-Veur. Ur banniel du gant ur groaz wenn eo, pa oa banniel kozh Breizh unan gwenn gant an hevelep kroaz du.
Hervez ar vojenn e vije bet dibabet an daou liv gant Peran pa welas staen teuz gwenn o tiverañ diouzh ar c'hailh du en e c'hovell. Kement-se a c'hoarvezas, evit doare, pa zizoloas ar staen er , a-raok bezañ lakaet da sant paeron ar vengleuzerien-staen. Evel-just e oa anavezet ar staen abaoe kantvedoù, ha kaset e veze ar metal-se eus Breizh-Veur da Arvorig gant moraerien vrezhon a-raok amzer Julius Caesar.

 Orin
E gwirionez, den ne oar a-zivout orin banniel Kernev-Veur.
Lod istorourien a lavar e oa eus ar banniel-se kent 1188, e Brezelioù ar Groaz. Ur pennad en Encyclopædia Britannica a embann e veze douget gant Kerneveuriz en Emgann Azincourt d'an  CRW Flags, hogen kamm eo an dave roet, pa gas d'ur varzhoneg anvet Poly-Olbion bet embannet e 1612 gant ar Saoz Michael Drayton (1563-1631) ma skrivas e oa ur c'hrogad gouren kerneveurat war ar banniel en Azincourt The Complete Works of Michael Drayton, Andesite Press, 2017 .

Kentañ testeni skrivet a-zivout banniel sant Peran eo labour ar C'herneveurad Davies Gilbert (1767-1839) en e levr The Parochial History of Cornwall (1838) : 
Dre ma skrivas D. Gilbert e oa « gwechall » banniel sant Peran hini Kernev-Veur e ro da gompren e veze arveret a-raok 1838.

Un testeni all a weler en abati Westminster war ur werell bet diskuliet e 1888 e koun an ijinour kerneveurat Richard Trevithick (1771-1833). Nav sant kerneveurat zo warni, ha dremm an ijinour zo bet roet da sant Peran, banniel Kernev-Veur ouzh e dreid Westminster Abbey.

Kar eo banniel sant Peran da hini sant Dewi, paeron Kembre, ar vro geltiek dostañ da Gernev-Veur. Ur groaz wenn war gwer eo banniel sant Petroc, hini Devon (2002), ma 'z eo Petroc paeron ar vengleuzerien ivez Flag Institute.

 Talvoudegezh 
Er c'hantved diwezhañ e veze gwelet banniel sant Peran evel banniel broadelourien Mebyon Kernow. Hiziv e vez dispaket aliesoc'h eget an Union Jack, ha deuet eo da vout arouez Kernev-Veur, hep ster politikel resis.

Hejet-dihejet e vez ar banniel en darn vuiañ eus ar gouelioù e Kernev-Veur koulz hag er c'hrogadoù sport. Boas e vezer d'e welout e pep lec'h er vro, gant an anv kerneveurek Kernow, hag arveret e vez er bed a-bezh evel arouez an diaspora kerneveurat.

 Banniel sant Peran zo bet arveret da sevel bannieloù ha n'int ket ofisiel.
75px|border 75px|borderKenwerzhourien gerneveurat war vor 80px  Al lestr Sweet Promise e gouelioù « Brest 2000 », ardamezioù Dug Kernev-Veur er c'honk

 Ardamezioù war an douar bras 
Tiegezhioù
 Geoffroy le Borgne110px  Sant-Pezran122px 110pxRouvroyde Saint-Simon  110pxKêr Arneke
Koulz e Breizh hag e Bro-C'hall ez eus tiegezhioù kar o ardamezioù da vanniel sant Piran.
Breizh Potier de Courcy, Pol (1890) : Nobiliaire et armorial de Bretagne
 Kerlosket : en sabel e groaz koñchek en argant.
 Le Bastard de la Porte : en sabel e groaz en argant, teir flourdilizenn en argant ouzh pep konk..
 Le Bihan de Keruzouarn : en sabel e groaz pavek en argant, karget ouzh kondon gant ur greskenn en gul.
 Le Borgne, Geoffroy : en sabel e graz en argant Mundus Heraldicus.
 Saint Pezran (de) : en sabel e groaz pavek en argant Kervella, Divi & Bodlore-Penlaez, Mikael : Guide des drapeaux bretons et celtes, Yoran Embanner, 2008  Tudchentil.
Bro-C'hall
 Auvergne de Canteloup : en sabel e groaz en argant, eilet e pep konk gant ur penn bleiz diframmet en argant ha teodek en gul.
 Rossillon de Gex : en sabel e groaz en argant armorial.org.
 Rouvroy de Saint-Simon : en sabel e groaz en argant karget a bemp kregilhenn en gul, 1, 3, 1Jean-Marie Ouvrard : Rouvroy de Saint-Simon.
Kêrioù
 Kêr Arneke : en sabel e groaz en argant karget a bemp brizhenn erminig en sabel, 1, 3, 1.

Notennoù ha daveennoù

Kernev-Veur
Rummad:Kernev-Veur